Quan l'autorització és per al transport de canals, mitges canals i quarts, o mitges canals tallades en tres peces de venda a l'engròs d'oví, cabrum, boví i porcí s'ha de sol·licitar per a cada tipologia d'espècie a partir del moment en què es pugui acreditar que es compleixen els requisits.
A la sol·licitud cal adjuntar la documentació que demostri que, com a mínim durant deu setmanes seguides, es compleix el requisit sobre el recompte de colònies aeròbies de les canals a l'escorxador.
Un cop presentada la sol·licitud, juntament amb la documentació necessària, l'empresa d'origen de la carn rebrà una notificació amb la taxa que s'ha d'abonar segons la normativa vigent.
Els establiments ubicats al municipi de Barcelona han de realitzar el pagament de les taxes mitjançant transferència bancària al compte corrent de l'Agència de Salut Pública de Barcelona (ASPB) ES11-2100-3000-17-2201727139.
Els escorxadors han de disposar d'autorització sanitària de funcionament i estar inscrits en el Registre sanitari d'indústries i productes alimentaris de Catalunya (RSIPAC) i en el Registre general sanitari d'empreses alimentàries i aliments (RGSEAA).
Les indústries i sales d'especejament destinatàries han d'estar inscrites en l'RSIPAC i en l'RGSEAA.
Si el destinatari és un establiment minorista ha d'estar inscrit en el registre municipal corresponent.
A banda del compliment dels requisits establerts als reglaments (CE) 852/2004 i 853/2004 i en relació amb l'aplicació de l'excepció, els operadors han de complir una sèrie de condicions com a garantia de seguretat del procés:
Quan l'autorització se sol·liciti per a transport de canals, mitges canals i quarts, o mitges canals tallades en tres peces de venda a l'engròs, d'oví i cabrum, de boví i de porcí els establiments han de complir les condicions següents:
Condicions de l'establiment emissor (escorxador)
Per a una durada màxima del transport [1] de sis hores:
Per a una durada màxima del transport [1] de trenta hores:
Per a una durada màxima del transport [1] de seixanta hores:
La presa de mostres s'ha de fer de les canals després de ser feinejades, però abans de ser refredades.
En els escorxadors s'ha de prendre una mostra per setmana, expressada com a mitjana diària màxima, per a un període definit de deu setmanes.
En aquesta mostra setmanal, no es poden superar els valors expressats en els quadres anteriors.
Cada vegada que es disposa d'un nou resultat provinent d'una sessió de mostreig, aquest s'afegeix a la "finestra", i, alhora, s'elimina el resultat més antic (aquest procés es coneix amb el nom de "finestra mòbil").
La "finestra" sempre consisteix en 10 resultats (un per setmana) i avança un resultat cada vegada en el temps.
En establir el recompte de colònies aeròbies expressat com a mitjana diària màxima, no es preveuen resultats acceptables (>m i <M), només satisfactoris i insatisfactoris.
Segons el Reglament (UE) 853/2004, l'obtenció de resultats satisfactoris en els mostrejos previstos a la finestra mòbil de 10 setmanes habilita la realització del transport.
No obstant això, l'obtenció d'un resultat no satisfactori, és a dir, superior a la mitjana diària màxima, suposarà un incompliment dels requisits per a aquest tipus de transport de la carn, i haurà d'esperar-se almenys 10 setmanes fins que s'obtinguin de nou 10 resultats satisfactoris seguits.
Aquest punt ha d'estar inclòs en l'autocontrol de l'establiment i se n'ha de fer la supervisió en les visites d'inspecció.
Els establiments amb autorització de reducció de freqüències han de complir l'anàlisi setmanal d'aerobis i respectar la finestra.
Càlcul de la mitjana diària màxima
Tal com estableix el Reglament (CE) núm. 2073/2005 de la Comissió, de 15 de novembre de 2005, relatiu als criteris microbiològics aplicables als productes alimentaris en el capítol 3 de l'annex I, sobre normes per a la presa de mostres i preparació d'aquestes per a les proves, s'han de prendre mostres per a l'anàlisi microbiològica com a mínim un cop per setmana.
El dia de la presa de mostres ha de canviar cada setmana, de manera que quedin coberts tots els dies de la setmana.
En cada sessió de mostreig s'han de prendre mostres aleatòries de cinc canals.
Al seu torn, de cada canal, s'han de prendre mostres de quatre localitzacions diferents.
Un cop preses, s'han de barrejar les quatre mostres de cada canal abans d'examinar-les.
Amb els resultats obtinguts de cada canal s'obté la mitjana.
Per a consultes tècniques, diferenciades dels dubtes estrictament administratius i de procediment que seran atesos a través de les OGE o el 012, us podeu adreçar als telèfons següents de la Secretaria de Salut Pública del Departament de Salut i per a les empreses o els establiments ubicats al municipi de Barcelona, al telèfon de la Direcció de Protecció de la Salut de l'Agència de Salut Pública de Barcelona.
La sol·licitud i la documentació requerida es poden presentar directament davant les oficines de gestió empresarial (OGE), i es recomana que es faci de manera preferent.
Per consultar la ubicació de l'oficina més propera, podeu trucar al telèfon d'informació de la Generalitat de Catalunya (012) o bé visitar la web del Canal Empresa.
D'acord amb el que disposa l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, així com l'article 16 de la Llei 39/2015, d'1 d'octubre, del procediment administratiu comú de les administracions públiques, també es poden presentar a qualsevol registre de l'Administració de la Generalitat, dels organismes i de les entitats públiques vinculats o que en depenen.
Quan la sol·licitud és per subministrar canals, mitges canals i quarts o mitges canals tallades en tres peces, el control oficial ha de fer una visita a:
En el moment de la inspecció es pot requerir tota aquella documentació complementària que sigui necessària.
Per a consultes tècniques, diferenciades dels dubtes estrictament administratius i de procediment que seran atesos a través de les OGE o el 012, us podeu adreçar als telèfons següents de la Secretaria de Salut Pública del Departament de Salut i per a les empreses o establiments ubicats al municipi de Barcelona, al telèfon de la Direcció de Protecció de la Salut de l'Agència de Salut Pública de Barcelona.
El document que acredita l'autorització es tramet per la via de notificació que correspongui d'acord amb la Llei 39/2015, d'1 d'octubre, del procediment administratiu comú de les administracions públiques a la raó social del titular de l'establiment d'origen.
Si no s'ha dictat resolució expressa, la sol·licitud s'entén estimada transcorregut el termini de tres mesos des de la data de presentació al servei de protecció de la salut corresponent de l'Agència de Salut Pública de Catalunya o a l'Agència de Salut Pública de Barcelona.
En el transcurs de la tramitació de l'expedient, l'autoritat sanitària competent pot requerir tota la documentació complementària que consideri necessària per comprovar el compliment dels requisits generals i específics exigibles d'acord amb la legislació sanitària general i específica aplicable, així com efectuar la visita de comprovació.